**я**

**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

****

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕҢЕШИ**

**«27» ноябрь 2023-ж.**

**IX чакырылыш**

**кезексиз XXXV сессия**

**ТОКТОМ №3 ПОСТАНОВЛЕНИЕ**

**Жалал-Абад шаарынын Р.Азимов көчосүндөгү**

**муниципалдык жер тилкеси жөнүндө**

Кыргыз Республикасынын Турак-жай Кодексинин 66-беренесинин 2-пунктуна жана Кыргыз Республикасынын “Мүлккө муниципалдык менчик жөнүндөгү” мыйзамынын 19-беренесине ылайык, Жалал-Абад шаарынын мэриясынын 16.11.2023-жылдагы чыг.№01-19/4425-сандуу катты Жалал-Абад шаардык кеңешинин кеӊейтилген жыйынында карап, Депутаттардын Жалал-Абад шаардык кеңешинин кезексиз XXXV сессиясы

**ТОКТОМ КЫЛАТ:**

1. Жалал-Абад шаарынын Р.Азимов көчөсүндө жайгашкан жалпы аянты 2000,0 чарчы метр жер тилкесине көп кабаттуу турак жай курууга макулдук берилсин.
2. Курулган көп кабаттуу турак жайдан муниципалдык менчикке берилүүчү имараттын аукционго берилүүчү баштапкы пайыздык ченеми 10% менен бекитилсин жана муниципалдык менчикке берилүүчү имараттын 50% 2, 3-кабатынан батир түрүндө, ал эми 50% биринчи кабатынан турак эмес шартта имарат катары алынсын.
3. Көп батирлүү үйдү эксплуатацияга бергенде Жалал-Абад шаарынын мэриясына (Э.Ормоков), Жалал-Абад шаарынын мэриясынын Муниципалдык менчик башкармалыгына (Ж.Бөрүкулов) жана «Кадастр» мамлекеттик мекемесинин Жалал-Абад филиалына (Э.Ражапов) мыйзам чегинде иш алып баруу жагы милдеттендирилсин.
4. Ушул токтомду Кыргыз Республикасынын Юстиция министрлигине мамлекеттик реестрге киргизүү жагы шаардык кеӊештин жооптуу катчысына (О.Эшенкулов) милдеттендирилсин.
5. Ушул токтомдун аткарылышын көзөмөлдөө жагы шаардык кеңештин курулуш, транспорт, коммуналдык чарба жана байланыш боюнча туруктуу комиссиясына милдеттендирилсин.
6. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыялангандан тартып күчүнө кирет.

**Төрага Н.Орозбаев**